
AI Acknowledgement

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth



Traethawd sy'n myfyrio'n feirniadol ar wers astudiaeth achos trwy fethodoleg digwyddiad beirniadol, gan gynnig dulliau addysgegol priodol, cyfiawnhau dewisiadau ac yn cyflwyno safiad personol ar sut y byddant yn diwallu anghenion ystod amrywiol o ddysgwyr yn eu hymarfer proffesiynol eu hunain wrth symud ymlaen.   

Cyflwyniad 
Nod yr asesiad hwn (Rhan B) yw ymhelaethu ar yr ymyriadau a gyflwynwyd yn Rhan A, lle arsylwyd Dysgwr ‘A’  (yn ôl BERA, 2024) yn methu ateb cwestiwn yr athrawes. Yn dilyn arfer adfyfyriol (Tripp, 2011), sef arsylwi digwyddiad, ei ddadansoddi, cynllunio strategaethau adferol i gefnogi’r dysgwr er mwyn datblygu. Felly, yma cyflwynir gwybodaeth fanwl am ddau ymyrraeth addas i gefnogi datblygiad a chynnydd Dysgwr A. Yr ymyrraeth cyntaf a drafodir yw dysgu cinesthetig, lle caiff Dysgwr A gyfle i ddysgu trwy gyffwrdd, a thrin gwrthrychau yn ymarferol. Yn y sector cynradd, ceir cyswllt cryf rhwng  dysgu drwy brofiad (experiential learning) neu ddysgu trwy chwarae. Gan fod Dysgwr A ym mlwyddyn 3 mewn ysgol Gymraeg yng Nghymru, byddan nhw’n gyfarwydd â’r athroniaeth hwn gan fod pwyslais arwyddocaol arno ym myd addysg Cymru. Cysylltir yr ymyrraeth hwn gydag athroniaeth ‘gweithredu - eiconig-symbolaidd' Bruner oherwydd gwneir cyswllt clir rhwng y gweledol (ar y sgrin) a’r ymarferol.  Yr ail ymyrraeth a drafodir yw  sgaffaldau, ymyrraeth lle caiff Dysgwr A i gael ei chymorth gan cyrchu wybodaeth mewn ffyrdd eraill i pontio’r gap rhwng allu a ni allu Dysgwr A. 
Strategaeth 1  
Yr ymyrraeth gyntaf gall athrawon ddefnyddio i gefnogi Dysgwr ‘A’  yw dysgu cinesthetig, lle cant gyfle i ddysgu trwy gyffwrdd, a thrin gwrthrychau yn ymarferol. Amlygir yr angen am hyn oherwydd pan ddangosodd yr athrawes luniau o’r darnau arian i'w hadio ar y sgrin, ni lwyddodd Dysgwr A i'w hadio. Awgryma hyn yr angen am gyfle i weithredu’n ymarferol ac adio darnau arian go iawn.
Gwelir cyswllt clir rhwng beth argymhella Pound a Lee (2021) drwy nodi’r system mathemateg yng orllewin Asia sef diriaethol, gweledol a chrynodeb a damcaniaeth gweithredu-eiconig-symbolaidd Bruner.  System ydyw sydd yn archwilio'r ffyrdd mae disgyblion yn prosesu problemau mathemategol. Disgrifir  ffyrdd ‘gweithredu’ yn y patrwm datrys problemau gan ddefnyddio adnoddau ymarferol, fel darnau arian yn y cyd-destun yma, i ddod o hyd i'r ateb.  Ymchwilia Carbonneau, Marley a Selig (2013) yr effaith o ddefnyddio’r gweithredol yn lle'r symbolaidd  yn fwy effeithiol yn “meta analysis” gyda maint effaith bach-i-gymedrol. Yn ychwanegol, datgana Carbonneau, Marley a Selig (2013) fod trosglwyddo’r dysgu yn gallu bod yn effeithiol wrth ddefnyddio ceiniogau diriaethol go-iawn, ond gall canlyniadau ymchwil fod yn anghyson. Yn ogystal â hyn, dengys Vessonen et al. (2021) fod adnoddau diriaethol yn fwy effeithiol na'r cyfatebol gweledol yn nysg plant un-ar-ddeg mlwydd oed o ran ffracsiynau. Aiff Vessonen et al. (2021) yn bellach gan ddweud fod adnoddau diriaethol yn effeithiol achos gall plant eu trin a’u trafod i gorddyfnhau dealltwriaeth.   

Serch hyn, atega Carbonneau, Marley a Selig (2013) fod adnoddau diriaethol yn gallu tynnu oddi ar y dysgu, gyda dysgwyr yn chwarae gyda’r adnoddau yn hytrach na chanolbwyntio ar y bwriad dysgu. Un her eraill o ddefnyddio'r ymyrraeth yma ydy methodoleg yr athrawon. Beirniada Leong, Toh a Cheng (2025) athrawon o fod yn anhyblyg o ran cymysgu dulliau addysgu a’u bod yn or ddibynnol ar unrhyw un ddull, boed yn weledol, symbolaidd neu ddiriaethol. 

Fod bynnag, yn Cwricwlwm i Gymru (Addysg Cymru, 2022), pwysleisir pwysigrwydd o’r defnydd o adnoddau diriaethol yng y pum hyfedredd. Mynegir o dan ‘dealltwriaeth cysyniadol’ i ddangos ac esbonio enghreifftiau ar lafar, a hefyd drwy y fethadoleg Bruner sef yn ddiriaethol, gweledol a symbolaidd. Ymhelaetha’r hyfedredd i ddweud gall gordynhau dealltwriaeth amlygu cyflawniad trwy allu dysgwyr i gynrychioli, cysylltu a defnyddio gwahanol ffyrdd mewn cyd-destun gwahanol.  Mabwysiadir barn debyg yn y camau cynnydd (Addysg Cymru, 2020). Yn nôl y datganiad o’r hyn sy’n bwysig “Defnyddir y system rif i gynrychioli a chymharu’r perthnasoedd rhwng rhifau a meintiau” (Addysg Cymru, 2020). Trafodir hefyd am defnyddio cyfuniadau  o wrthrychau, mynegi sut mae gwrthrychau yn newid setiau a hefyd sôn am ddefnyddio arian ac iaith arian mewn chwarae a bywyd go iawn. 	Comment by Jack Worthing (2603271): what exactly do i reference here? specific pages or just C4W	Comment by Linda Davies: Addysg Cymru (2022) Maes Dysgu a Phrofiad Mathemateg a Rhifedd. Ar gael yn: https://hwb.gov.wales/cwricwlwm-i-gymru/mathemateg-a-rhifedd/datganiadau-o-r-hyn-sy-n-bwysig/  (Cyrchwyd: 19 Hydref 2025). 

I grynhoi mae’r strategaeth hon yn cael ei chefnogi'n dda o dan Cwricwlwm i Gymru, gyda'r defnydd o adnoddau pendant yn cael eu crybwyll yn helaeth. Gyda chynllunio a defnydd cywir o'r strategaeth, gellid goresgyn yr heriau a grybwyllwyd yn flaenorol a datblygu sgiliau i ymateb i’r dasg ychwanegu arian, a chefnogi cynnydd Dysgwr ‘A’.
Ymyrraeth 2 
Yr ail ymyrraeth gall athrawon ddefnyddio i gefnogi Dysgwr ‘A’ yw gwahaniaethu, lle bydd y gwaith yn gael ei addasu er budd datblygiad pob unigolyn, gan gynnwys Dysgwr A. Yn ôl y digwyddiad critigol, gwelir angen am waith ei haddasu pan dywedodd Dysgwr A bod y gwaith yn rhy galed a roedd yn methu ateb y cwestiwn. Dehonglir hyn fel angen am waith mwy addas at gyfer datblygiad Dysgwr ‘A’.

Adeilada Education Endowment Foundation (2025) ar ddatganiad Vygotsky (1978), ble amlinellir y system ‘sgaffaldau’.  Gan defnyddio’r dull sgaffaldau bydd yr athrawes yn darparu cymorth i ddisgyblion addasu’r gwaith i elfen o her mwy cyraeddadwy. Perthyn y dull hyn i’r ddamcaniaeth parth datblygiad procsimol (Vygotsky, 1978), ble sylwyd ar ddisgyblion yn perthyn i un-o-dri parth sef yr hyn medrant gyflawni (y dysgwyr yn cyflawni gyda’u gwybodaeth neu allu), yr hyn medrant gyflawni gyda chymorth (sef angen cymorth ‘yr un mwy wybodus’ i arwain datblygiad dysgwyr) a’r hyn ni allant gyflawni (sydd tu hwnt i fedrau presennol yr unigolyn). Wrth adfyfyrio ar y digwyddiad critigol, gellir dehonglir bod Dysgwr ‘A’ yn y parth ‘yr hyn ni all gyflawni’, oherwydd wnaeth fethu cwblhau y cwestiwn arddangoswyd ar fwrdd gwyn y dosbarth. 

Un rhwystr o ddefnyddio’r ymyrraeth yma ydy amser, gyda’r angen am gynllunio adnoddau a chreu defnydd unigryw yn gymorth i ddysgwyr ac amser i wirio camsyniadau. Adrodda Taber (2017) fod y parth datblygiad procsimol yn amlddimensiynol. Gall cynllunio ar gyfer un dysgwr olygu bod y gwaith yn rhy heriol neu dim ddigon heriol i ddysgwr eraill, neu efallai bydd angen adnoddau hollol wahanol, gan ychwanegu at lwyth gwaith athrawon.

Yn ymchwil meta-analysis Shao et al. (2023), gasglwyd tystiolaeth yn amlygu cynnydd mewn astudiaethau plant o bob oed, a chanfuwyd bod sgaffaldau yn gwella perfformiad academaidd yn sylweddol. Datgana  Anghileri (2006) fod sgaffaldau yn gallu gwella safonau disgyblion cynradd trwy gymorth athrawon a chanmol disgyblion i gefnogi ac arwain eu cyfoedion.  

Cymer van de Pol et al. (2015) safbwynt gwahanol. Nodant fod angen i athrawon ddeall anghenion dysgwyr unigol er mwyn eu cefnogi’n effeithiol. Er, cytunant fod hyn yn cymryd amser gormodol, ac yn achosi mwy o gweithgareddau annibynnol. Gwrthwynebir y safbwynt yma gan Murphy, Muir a Thomas (2025), ac ymhelaethwyd y gall athrawon symud i ffwrdd o gynnig cymorth yn uniongyrchol a dibynnu ar blant fel y rhai mwy gwybodus. Gan ddefnyddio y dull yma, gall athrawes y dosbarth ffocws ganmol ei disgyblion i gefnogi Dysgwr ‘A’, a rhyddhâi ei hunan i gefnogi dysgwyr eraill. 

Ystyria Llywodraeth Cymru (2019) arwyddocâd sgaffaldau,  a thrwy asesu gall pob dysgwr gael eu cefnogi a’u herio’n addas. Atgyfnerthir hyn yn bellach drwy’r cod cynnydd (Llywodraeth Cymru, 2021) a nodir bod cynnydd yn digwydd ar raddfa gwahanol i bob dysgwr a mynegir bod athroniaeth effeithiol yn addasu i sicrhau cynnydd o ran anghenion pob dysgwr.

I grynhoi, gall yr ymyrraeth gefnogi Dysgwr ‘A’, yn enwedig yn mathemateg, y gwers ble digwyddodd y digwyddiad critigol. Er gall y strategaeth gynyddu llwyth gwaith athrawon, trwy gynllunio a sefydlu cefnogaeth dysgwyr mwy gwybodus i gefnogi cyfoedion, gellir gweld cynnydd o’i ddefnydd.
Casgliad
I gloi,  prif ffocws yr aseiniad hwn oedd i ddarganfod strategaethau i gefnogi cynnydd a datblygiad Dysgwr ‘A’ o ran trin a thrafod arian. Amlinellir bod y defnydd o’r diriaethol o ddamcaniaeth Bruner (1974) yn darparu cymorth gwell na’r ddarpariaeth gweledol a ddefnyddiwyd yn y digwyddiad er mwyn sicrhau cynnydd (Llywodraeth Cymru, 2020). Edrychir hefyd ar wahaniaethu trwy sgaffaldau, a Dysgwr ‘A’ yn cael cymorth wrth yr un mwy gwybodus. Cydnabyddir bod llawer o’r amser athrawon yn cael ei effeithio drwy defnyddio’r ymyrraeth yma ond gall ei gael ei trosglwyddo i ddisgyblion eraill i hybu ei gilydd. 

Dysgwyd am wahanol strategaethau a sut gellir eu gweithredu mewn “cyd-destunau bywyd go iawn dilys, a hynny fel rhan naturiol o’r profiad dysgu”, yn ogystal a’r rhwystrau all fod yn heriau o ran sicrhau cynnydd er mwyn “diwallu anghenion yr holl ddysgwyr, waeth beth fo’u gwahanol anghenion” (Llywodraeth Cymru, 2017). Rwyf hefyd wedi datblygu fy sgiliau adfyfyrio gan defnyddio methodoleg Tripp (dyddiad) a sut i weithredu hyn ar PAP1. Gan cwblhau’r aseiniad yma, des i yn fwy cyfarwydd gyda'r llenyddiaeth a damcaniaeth perthnasol i addysgu “a dysgu sy’n berthnasol i gynllunio ac arferion o ddydd i ddydd” (Llywodraeth Cymru, 2017). 	Comment by Linda Davies: Llywodraeth Cymru (2017) Safonau proffesiynol ar gyfer addysgu ac arweinyddiaeth. Ar gael yn: https://hwb.gov.wales/api/storage/ae783486-0851-4ec6-9e73-2e2b99515cf5/safonau-proffesiynol-ar-gyfer-addysgu-ac-arweinyddiaeth-pdf-rhyngweithiol-ar-gyfer-cyfrifiaduron-personol.pdf (Cyrchwyd: 19 Hydref 2026).

